KD Hang Tuah (pertama)

KD Hang Tuah (F433) merupakan kapal perang Malaysia yang diserahkan oleh kerajaan British kepada kepada Tentera Laut Diraja Malaysia pada 2 Oktober 1964. Nama asalnya adalah HMS loch Insh.

HMS Loch Insh (K433) adalah sebuah kapal frigat dari kelas Loch yang digunakan oleh Tentera Laut Diraja British. Kapal HMS Loch Insh diberikan nombor panji K433 dan dinamakan Loch Insh sempena sebuah tasik (loch) di Scotland.

Kapal ini dibina oleh Henry Robb Ltd di Leith, Scotland dan dilancarkan  pada 10 Mei  1943. HMS Loch Insh berkhidmat semasa Perang Dunia II dan menyertai penugasan mengiringi konvoi dari Britain ke Russia. Pada 29 April 1945, HMS Loch Insh membantu kapal HMS Anguilla (frigat Kelas Colony) dan HMS Cotton (frigat Kelas Captain) untuk memburu dan menenggelamkan kapal selam U-286 menggunakan “depth charge”. Pada hari yang sama juga, Loch Insh bersendirian memburu dan menenggelamkan kapal selam U-307.

Tentera Laut Diraja Malaysia 
Selepas Perang Dunia Kedua, pada 2 Okober 1964, HMS loch Insh dipindah khidmat kepada Tentera Laut Diraja Malaysia. Kapal ini diberikan nama KD Hang Tuah dan menggunakan nombor panji F433. 

F433 KD Hang Tuah dilucutkan tauliah dalam tahun 1977 dan disekerap. Nama kapal ini dipindahkan kepada frigat baru F76 KD Hang Tuah dan menjadi Kapal Laksamana Tentera Laut Diraja Malaysia.

Pautan luar 
  Gambar KD Hang Tuah F433]

Kapal bersejarah Tentera Laut Diraja Malaysia
Kapal Tentera Laut Diraja Malaysia